Københavns Adresseavis, 1768-04-22
Vi Christian den Syvende, a. a. Giøre alle vitterligt, at da Vi Allernaadigst anseer Land=Væsenets, og i sær Agerdyrkningens Forbedring, som et af de visseste og meest naturlige Midler til at befordre Vore Rigers og Landes Flor og Velstand, og Vii derhos indsee, at denne Forbedring neppe paa sikkrere og lettere Maade kan iverksettes og opnaaes, end naar Landmanden, og i Særdeleshed Bondestanden, opmuntres til Fliid og Vindskibelighed, og gives meere Mod og Lyst til at stræbe, ved det at deres Vilkor lettes og forbedres, og de Hindringer, der hidindtil have betaget dem saadant Mod og Lyst, saavidt mueligt, ryddes af Veyen; Saa have Vi, for desto snarere og vissere, at opnaae dette Vores Øyemerke, og, paa det at de derhen hørende Forretninger og Undersøgninger, som hidindtil have tilkommet adskillige Collegier og Departements, under et kunde overveies og afhandles, Allernaadigst funden for Godt, til at besørge alt derhen, hørende, og denne Vores Hensigt til Landvæsenets Opkomst vedkommende, Allernaadigst at anordne og beskikke et af Os Selv allene, og immeditatte dependerende Collegium, under Navn af General=Landvæsenets=Collegium, og ey allene forundt samme Collegio alle de Prærogativer og Rettigheder, som de andre forhen værende Collegier have og nyde, men og tillagt det en Fond til at understøtte dets Operationer, og til at distingere, samt med Præmiers Uddeeling at opmuntre dem, som frem for andre giøre sig fortiente ved at befordre og iverksette nyttige occonomiske Indretninger, hvilket Collegium, i Følge den dem Allernaadigst meddeelte Instruction, i Særdeleshed bør lagttage følgende: General=Landvæsenets=Collegium forestiller Os Selv allerunderdanigst og immeditate, hvad som i Collegio er overveyet, og efter de fleste Stemmer besluttet, og indhenter derover umiddelbar Vores egen Allernaadigste Resolution. Det skal have Jndseende med, at Gaarderne baade i Amterne, paa Godserne og i Landsbyerne, saa meget mueligt, blive ordentlig inddeelte, og saavel Arbeydet, som Penge=Afgifterne, i Følge, deraf, nøye bestemte. Det skal søge at ophæve det skadelige Fælledskab, først det imellem hele Byer, og siden det, som er imellem Beboerne selv i Landsbyerne, paa det enhver Eyere saaledes kan faae at vide, hvad ham tilhører, og derefter paa lovlig Maade giøre sig samme saa nyttigt, som han best veed og kan. Til den Ende skal dette Collegium foranstalte det fornødne, og efter foregaaende Undersøgning, resolvere paa de ved den Anledning forefaldende Qvæstioner og Tvistigheder, saafremt det ikke finder dem af den Vigtighed og Beskaffenhed, at de bør henvises til Lands Lov og Ret. Men udi hvis af bemelte Collegio, som oven er meldt, maatte blive resolveret, bør ingen Forandring finde Sted, uden ved allerunderdanigst Ansøgning til Os Selv; Dersom og ved Landets Opmaaling og Fælledskabets Ophævelse, skulle findes beqvemme Leyligheder til Skov=Indhegninger, haver bemeldte Collegium ogsaa herved at foranstalte det nødvendige. Da intet er meere virksom og tilstrekkelig, til at give en Bonde Mod og Lyst, til at stræbe, end den Vished han faaer om, at det han anvender paa hans Gaards Forbedring, skal komme ham selv og hans Børn og Arvinger til Nytte og Beste, men saadan Vished erholdes ved det, at Bonden tilstaaes, enten Eiendoms Ret over hans Gaard, eller Arve=Fæste derpaa; Saa ville Vi herved have anthoriseret Vores General=Landvæsenets Collegium, til at giøre Forsøg og Begyndelse paa Vore egne Godser, ved at udstæde Arve=Fæster til Beboerne, under behørig Jndskrænkelse, ligesom det og skal være anthoriseret til, at foranstalte, at det samme forsøges paa de publique Godser. Men hvad Proprietarierne angaaer, da skal General=Landvæsenets=Collegium, ved Opmuntringer og Belønninger, stræbe at overtale og formaae dem til at følge et saa priisværdigt Exempel. General=Landvæsenets=Collegium skal nøye undersøge og overveye Hoveriets nu værende Beskaffenhed, med de deraf flydende Uleyligheder, og den derved foregaaende Misbrug, samt derefter bestemme det saa nøye mueligt, hvor det skulle findes fornødent, og dermed giøre Begyndelse paa Vore egne Godser; Det skal og tillige stræbe at faae det samme i verksat ved Hovedgaardene, dog paa saadan Maade, at Proprietarierne ey derved lide noget virkeligt Tab, og Bonden dog bliver lettet.